১. প্রথমে ওমরার ইহরাম বাঁধা। ২. মক্কায় গিয়েই ওমরার তাওয়াফ করা। ৩. ওমরার তাওয়াফের পরই এর সাঈ করা। ৪. সাঈর পর মাথা মুড়ানো। ৫. জিলহজের ৭/৮ তারিখ হজের জন্য ইহরাম বাঁধা। ৬. জিলহজের ৯ তারিখ আরাফায় অবস্থান করা। ৭. ১০ থেকে ১২ জিলহজের মধ্যে তাওয়াফে জিয়ারত করা। ৮. জিলহজের ১০ তারিখ বড় শয়তানকে সাতটি পাথর মারা। ৯. কোরবানি করা (পাথর মেরে মাথা মুড়ানোর আগে)। ১০. মাথা মুড়ানো। ১১. নফল তাওয়াফ বা তাওয়াফে জিয়ারতের সঙ্গে হজের সাঈ করা। ১২. জিলহজের ১১ তারিখ তিন শয়তানকে (প্রথমে ছোট তারপর মেজ ও শেষে বড়) সাতটি করে মোট ২১টি পাথর মারা। ১৩. পরের দিন ১২ তারিখ অনুরূপ তিন শয়তানকে সাতটি করে মোট ২১টি পাথর মারা। সব মিলিয়ে তিন দিনে ৭+২১+২১=৪৯টি পাথর নিক্ষেপ করা। ১৪. পবিত্র মক্কার বাইরের লোকজন মক্কা থেকে বিদায়ের সময় তাওয়াফ করা।